Astrology Ephemeris Files for 9000 years - Astrodienst Guest user u1361102723
27-May-2016, 08:55 UT/GMT Afrikaanse Standaard Vertaling & NLV Parallel Nuwe Testament (Sagteband)
deur: Jan Barkhuizen & Ander
Die Bybel – Afrikaanse Standaard Vertaling en Nuwe Lewende Vertaling (Parallel Nuwe Testament) bied lesers die geleentheid om te sien hoe die teks van die Afrikaanse Standaard Vertaling (ASV), ’n direkte verta­ling, verskil van die Nuwe Lewende Vertaling (NLV), wat ’n dinamies-ekwivalente vertaling is.
Die ASV het sy oorsprong uit die Direkte Vertaling soos dit in die Interliniêre Bybel verskyn het, maar is hersien om gemakliker te lees, sonder om van die ver­taalfilosofie van ŉ direkte vertaling af te wyk.
Die teks van beide die ASV en die NLV se Nuwe Testament verskyn parallel langs mekaar sodat die Bybelteks maklik vergelyk kan word. Die ASV, as direkte vertaling, probeer so getrou moont­lik aan die bronteks bly deur byvoorbeeld die lang sins­konstruksies, so ken­merkend van Grieks, te behou, asook lengtemate en inhoudsmate (soos vaam, sata en el) en geldstukke (soos stater en mina), wat in voetnote verduidelik word.
Die Bybel – Afrikaanse Standaard Vertaling en Nuwe Lewende Vertaling (Parallel Nuwe Testament) bied aan lesers ŉ unieke en verrykende Bybellees-ervaring wat die wese en waarde van beide vertalings duidelik maak.
Jan Barkhuizen & Ander
165 x 232 mm
NLV vs. ASV
Yvonne het geskryf:
"Wat 'n wonderlike Bybel. Ek is nog altyd gefassineer deur verskillende Bybelvertalings en dit is fantasties om twee vertalings in een te hê! Uitstekende produk, dankie CUM!" - Geskryf op 10/27/14